text: Bilist i alvorligt solouheld
  11 december 2014 kl. 05.16
  En 33-årig mand blev onsdag aften overført til Odense Universitetshospital efter et alvorligt solouheld. Det oplyser Syd- og Sønderjyllands Politi til TV SYD.
  Manden kom kørende ad Ribevej ved Rødding, da han, af endnu ukendte årsager, kørte af vejen.
  Ulykken skete cirka 23.30 onsdag aften, og manden blev med det samme overført til Odense Universitetshospital.
  Politiet kan her torsdag morgen ikke sige noget om mandens tilstand.
  